钦定古今图书集成/方舆汇编/职方典/第1493卷 > 顺宁府城池考 通志
## 钦定古今图书集成/方舆汇编/职方典/第1493卷 > 顺宁府城池考 通志

本府

顺宁府城池　：在凤山之中。明万历二十八年，巡抚陈用宾檄知府余懋学建。周七百二十丈，高二丈一尺，甃以砖。设四门：东曰“朝天” 、南曰“庆云” 、西曰“永定” 、北曰“隆昌。”

皇清康熙三年，知府米璁重建“四楼。”三十年秋霪雨。

东、南二楼，瓦飞栋折，二座倾圮，知府徐欐捐俸重修，屹然如故。三十八年，西、北二楼将倾，知府董永芠捐俸修，焕然一新。

外州

“云州城池　，原系大候寨，改为大候土州” ，嗣又改土设流，并无城郭。至明万历三十年，知州刘秉已奉文建砖城，至三十一年告竣。高一丈六尺，周围共六百一十四丈零，垛口一千六十零四个。东西南北城楼四座，高三丈六尺，阔四丈一尺，止开东、南北三门。西门为关，风脉不开。今楼年久已废。于崇祯八年，守备王之将于城外开壕沟，周匝环绕，宽二丈，深一丈。久因雨水壅填过半，未易修濬。